
Antaŭparolo de la tradukinto 


Kojonov Luĉjo (originala titolo: Luka Mudiŝĉev) estas la plej 
konata ruslingva erotika poemo, kiu havas senduban, 
kvankam ofte subtaksatan, influon al la tuta rusa kulturo. 
Interalie tiu poemo ĉiam estis tre populara en militistaj 
lernejoj kaj oficira medio, multaj sciis ĝin parkere. 


La verko priskribas fakte tragikan eventon, sed, pro trafe 
elektita stilo kaj tono, neniu leganto perceptas tion kiel 
tragedion. Ĝi estas amuza (ankaŭ am-uza!) fabelo por 
plenkreskuloj. La moralo aperas en la prologo: necesas esti 
singarda en seksa vivo. Dum 150 jaroj tiu penso neniom 
malaktualiĝis kaj post apero de aidoso ekhavis novajn 
nuancojn... 


Tiu ĉi poemo, samkiel ĉiuj rusaj «maldecaj» poemoj, estis 
tradicie atribuata al lvan Barkov — fama poeto de XVIII jc., 
kies multaj versaĵoj estas vere ŝokaj. Tamen simpla logiko 
neas tion: en la kvina parto de la poemo estas menciite, ke 
la praavo de la protagonisto vivis en la tempo de Jekaterina 
(t.e. inter 1762 kaj 1796), do Luĉjo mem devis naskiĝi 
komence de XIX jc. kaj, evidente, Barkov (1732-1768) ne 
povis tion priskribi. 


La stilo kaj metriko de Luĉjo estas tipaj por la epoko de A. 
Puŝkin (post 1820), kelkloke la poemo memorigas kelkajn 
poemojn de Puŝkin, verkitajn en 1830-1833 (Mia 
genealogio, Jezerskij, Kupra rajdanto k.a.) kaj sprite parodias 
tiujn. Do, la poemo estas kreita, kaj la priskribataj en ĝi 
eventoj okazas, ĉirkaŭ 1835. Kutime oni parodias nur 
vivantajn aŭtorojn, des pli se temas pri tia genio kiel Puŝkin 
(1799-1837). Evidente, la aŭtoro de Luĉjo konis la 
menciitajn poemojn de Puŝkin ankoraŭ en manuskriptoj (ĉar 
Jezerskij estis presita nur en 1836, Kupra rajdanto en 1837), 


do li estis persono, proksima al la rondo de Puŝkin. Probable 
la aŭtoro de Kojonov Luĉjo estas la frato de Aleksandr Puŝkin 
— Leo. Tion indikas pluraj faktoj kaj pri tio konsentas 
diversaj literaturologoj. 


Certe la poemo estis malpermesita fare de cenzuro. Antaŭ 
1917 la moralon gardis eklezio, poste aperis komunistpartia 
cenzuro, multe pli severa kaj cinika ol la eklezia. Nur post 
falo de la komunista diktaturo aperis ebleco eldoni la 
poemon en Ruslando kaj ĝi estas publikigita en Literaturnoje 
obozrenije (Literatura Revuo) - 1991/11. Tri antaŭaj 
eksterlandaj eldonoj (1969-1982) estas neplenaj kaj 
neatingeblaj por la rusa leganto. 


Dum pli ol 150-jara cirkulado de la poemo en manskribitaj 
kopioj aperis multaj versioj, kelkaj el ili estas tute fuŝaj. Mi 
disponas tri diversajn variantojn, el kiuj mi klopodis restaŭri 
la plej plenan kaj adekvatan tekston. Foje tio estis preskaŭ 
neebla kaj oni povas pri tio bedaŭri, sed povas ankaŭ ĝoji — 
ja tio pruvas, ke la poemo iĝis vere popola kreaĵo, parto de la 
nacia kulturo. Havante diversajn versiojn de unu strofo, mi 
ĉiam klopodis elekti la plej majstran kaj spritan, sed se tio ne 
eblis — mi penis konsideri dum la tradukado ĉiujn versiojn. 


La poemo estas verkita per simpla parola lingvaĵo. Specialaj 
rusaj realaĵoj en ĝi preskaŭ ne aperas, do ne estis bezono 
enkonduki glosindajn vortojn, kaj necesas nur minimumaj 
klarigoj. La malnovan rusan mezurunuon «verŝok» mi 
rekalkulis al pli internacie konata colo (iam uzita ankaŭ en 
Ruslando). La strato Polanka, situanta trans la rivero Moskvo 
(se rigardi de la urbocentro), malgraŭ ĉiuj revolucioj kaj 
rekonstruoj konservis ĝis nun sian malnovan nomon kaj 
multajn dometojn de XVIII-XIX Jc. 


En la genealogio de Luĉjo estas menciita regado de kelkaj 
plej konataj rusaj caroj, nome: 


Johano IV (la Terura) (1530-1584, regis ekde 1547), fama 
pro sia krueleco kaj maljustaj reprezalioj; 


Petro | (la Granda) (1672-1725, regis ekde 1689): eminenta 
reformisto, establis kontaktojn kun Eŭropo, organizis la 
unuan regulan armeon en Rusio. La batalo apud urbo 
Poltavo (nuntempe — provinca centro de Ukrainio) okazis en 
1709 dum la milito kontraŭ Svedio; 


Jekaterina Il (la Granda) (1729-1796, regis ekde 1762), 
konata kiel «klera» imperiestrino; dum ŝia rego faris karieron 
pluraj eminentaj militistoj kaj politikistoj. 


Mi esperas, ke la poemo estos interesa por legantoj en 
diversaj landoj, ĉar ĝi montros al ili tute nekonatan tavolon 
de la rusa literaturo. 


Valentin Melnikov 


Prologo 


Beatas - kiu fikas june, 

kaj olde - fekas en kviet', 
konsumas vodkon oportune, 
neniun kredas malgraŭ pet'. 
Riĉecon, gloron al virino 
donacis bene la natur', 
estigis fendon sub la sino, 
kaj nomis «piĉo» por plezur'. 
Ludilo estas ĝi laŭ plaĉo, 

pro tio estas nomo - «piĉ'». 
Kaj, kvazaŭ muskanptila kaĝo, 
por ĉiuj malfermita niĉ', 

ĝi antaŭ Ĉiuj ni paradas, 

la viramasojn logas plej, 

kaj povra kac' en ĝi flugadas, 
kvazaŭ pasero en grenej'. 

Ho vi, edzinoj kaj vidvinoj! 
Fraŭlinoj kun himen' fortika! 
Permesu skize, sen terminoj 
rakonti pri agado fika. 

Libere uzi vian piĉon 

sen stulta honto, por kontent'. 
Permesu solan nur kondiĉon 
prezenti por via atent': 
Valoras la fikado rara, 

ju pli malofta - des pli kara, 
sed gardu vin la Eternul' 
kontraŭ fikado sen regul'! 
Ja pro pasio ĉi senbrida 
aperos nepre plago hida, 
kaj ne satigos tiam vin 

plej ordinara kacofin'. 


Parto unua 


En moskva domo duetaĝa 
bonordis ĉiam en ekzist' 

kaj pompis per belec' vizaĝa 
vidvin' de certa negocist'. 
La forpasinta edz' unua 

ne oldis - tamen laŭ destin' 
lin pro afero edzintrua 
senglora trafis vivofin'. 

Ke sube ĉiuj inoj feblas - 

al vi konatas tiu ver', 

Sed pli fikema ne troveblas 
ankoraŭ sur la tuta ter'. 

La negocisto - edzo ŝia - 
kvieta estis, senpasia, 

sed laŭ ordono de l' edzin' 
dekfoje tage fikis ŝin. 
Okazis: li apenaŭ iras, 

La kac' ne staras - en ignor' 
nenion aŭdi ŝi deziras: 
egale fiku, eĉ kun plor'! 

Ĉu tian vivon en koŝmaro 
eltenis iu? Kaj post jaro 
foriris povra negocist' 

al mond' sen fikoj kaj sen trist'. 
Kaj la vidvino, efektive 
senpova kontraŭ la dezir', 
komencis ĉie - dekstre, live - 
proponi sin al ajna vir'. 

Ŝin fikis junaj kaj adoltaj, 
pliaĝaj kaj entute oldaj, 

do preskaŭ ĉiu, se ne pigris, 
en la vidvinan piĉon migris. 


Parto dua 


Tri jaroj da fikado forta 

jam pasis sonĝe. Post kulmin' 
sopiroj kun turmento morta 
penetris koron de l' vidvin'. 
Enuas antaŭ ŝi bravuloj 

kaj vane revas pri amor'. 
Torentas larmoj el okuloj, 
konstante premas ŝin angor'. 
Eĉ en fikado ordinara 

neniu kontentigis ŝin: 

ĉe unu - kaco tre vulgara, 

ĉe l' dua - tro maldikas fin'. 
Ĉe l' tria kaco - bagatelo, 
mallongas pli ol ĉe lepor', 

ĉe l' kvara - skrot', kiel barelo, 
la vulvon batas ĝis dolor'. 

Jen plendas ŝi pri la testikoj - 
kaŝitas, kvazaŭ ĉe kastrit', 
jen kac' tro kurtas, kvazaŭ spiko, 
kapricoj, do - ĝis infinit'. 
Delonge tute ne altiras 

ŝin, kio estis viv-ornam': 

ŝi vane serĉas kaj aspiras 
neakireblan ion jam. 

Sopiras la vidvin' terure, 

ne povas dormi pro konfuz'. 
Dum longa tempo, malnature, 
la piĉo restis ekster UzZ'. 

Kaj jen, post rezonad' prudenta 
pri sia malfeliĉa spert' 

l' vidvino venis al asert' 
trankvila, preskaŭ evidenta: 
«Por havi el la plag' eliron 


mi venu al parigistin'. 
Ja ŝi sukcesos, laŭ rutin', 
kun longa kaco trovi viron.» 


Parto tria 


Trans la river', en strat' Polanka 
situis apud stratofin' 

dometo kun tegment' duflanka - 
propraĵo de civilulin' 
Matrjona. Ŝi dum kvardek jaroj 
ĉi tie loĝis sen perturb'. 
Fraŭlin', konata al najbaroj 
kaj ĉie tra la tuta urb', 
Matrjona ja, laŭ konsideroj 
procedis pri la nupt-aferoj, 
sed efektive, laŭ inklin' 

ŝi estis fi-parigistin'. 

Se edz' maljuna nur enuon 
elvokas ĉe la edzinet' - 
Matrjona faras rendevuon 
kun fik-amanto en sekret'. 
AŬ pro hazarda bagatelo 
edzinon trafis malfavor', 

nur viro estas ŝia celo - 
troviĝos kaco por amor'. 

Alia dorlotita ino 

delici volas per vagino - 
Matrjona helpas kun efik' 

kaj baldaŭ jam okazas fik'. 
Simile ankaŭ viroj mendis 
por kac' regalon sen makul' - 
Matrjona virgulinon sendis 
en domon de la frandemul'. 
Al tiu helpantin' konata 
vidvino nia en vesper' 
kaleŝon sendis por privata 
interparol' pri la afer'. 


Parto kvara 


Dum la vizit' Matrjona dignis - 
salutis kun tutplena fid', 
antaŭ ikono krucosignis 

kaj tiel diris post eksid': 

«Pro kio vi min vokis, kara? 

Ĉu tristas vi en viv' malpara? 
Bonvolu: ĵuras mi anime, 

ke pretas helpi vin intime. 

Ĉu ekbezonis vi fianĉon, 

aŭ simple jukas via piĉ'? 
Facile faros mi aranĝon 

kaj helpos en la malfeliĉ'. 

Sen fikoj vi jam velkas, kara, 
vin premas ĉiam splen' kaj lac', 
sed ĝoju - mi por vi preparas 
fikiston kun mirinda kac'!» 
«Sincere dankas mi, Matrjona, 
pro viaj zorgo kaj bonvol'. 
Fikisto via, eĉ se bona, 

ne helpos min en mia sol'. 
Nun etas viroj - pravas klaĉoj! - 
jam mankas kacoj, nur kacaĉoj. 
Sed kacon de konvena grand' 
mi serĉus tra la tuta land'. 
Bezonas kacon mi malmolan 
kaj minimume dudekcolan - 
ne lasos mi en mia ing' 
kacaĉon por frivola sving'! 
Bezonas viron mi potencan, 
ke, kiam li ekfikos min, 

mi sentu tremon dekomencan, 
ke vibru ĉio en la sin', 

ke turniĝadu mi pro sentoj, 


ke pro ekstazo klaku l' dentoj, 
l' okuloj saltu pro amor', 
atingu l' kaco ĝis la kor'!» 
Matrjona post tabaka flaro 
suspiris peze, kun amaro, 

kaj post minuto da silent' 
respondis je l' vidvina plend': 
«Malsimplas trovi, eĉ laŭpete 
kacegon tian, karulin'. 

De dudek cedu iomete - 

mi trovos, eble, kun dek kvin! 
Interalie, mi disponas 
junulon belan laŭ statur', 

kun tia kaco, ke ne konas 
similan, certe, la natur'. 

Mi, pekulino, mem pretere 
atentis kacon de la bub'. 
Vidinte - preskaŭ svenis, vere: 
precize fajrestinga tub'! 

Tro grandus ĝi eĉ por stalono, 
kaj taŭgus ne por fika cel' - 
per dekkvincola ĉi bastono 

li pelus ratojn for el kel'. 

La bubo - sana, korpulenta, 
konvenas por vi, belulin'. 

Laŭ nomo noble elokventa - 
Kojonov Luĉjo - nomu lin. 

Sed kompatinda - li nun restis 
sen botoj kaj sen pantalon'. 
Li en drinkej' tro lukse festis - 
fordonis ĉion ĝis kalson'.» 
Ravite la vidvin' atentis 

la vortojn de l' parigistin', 
fikadon dolĉan antaŭsentis, 
pri l' kaco revis en fascin". 

Ŝi al Matrjona ekscitite 


alvenis kun admira larm' 

kaj, brakuminte ŝin subite, 
eldiris kun anima varm': 
«Matrjona, amikin' bonkora, 
kvazaŭ patrino karmemora! 
Vi trovu Luĉjon kun rapid' 

kaj lin invitu por vizit'. 

Solida rekompenco estu, 

se vi klopodos. Luĉjon vestu 
laŭ plej konvena manier', 

kaj venu morgaŭ je vesper'.» 
Kvar buntajn paperetojn laste 
al ŝi transdonis la vidvin', 

kaj petis nepre, senprokraste, 
matene jam viziti lin. 

L' parigistino forimpetas 

el la gastama domo, kaj 
vidvino nia jam kun gaj' 
atendas, kaj al fikoj pretas. 


Parto kvina 


En ĉelo frida kaj malpura 
apud drinkej', en kota strat' 
ŝtelist' kaj diboĉul' terura 
ebrie vivis en malsat'. 

Kaj krom perfekta senhaveco 
alia plag' turmentis lin: 

la kaco, longa ĝis maldeco, 
laŭ col-mezuro - je dek kvin. 
Kaj junulin', kaj oldulino, 

kaj plej trivita stratputino 
vidinte tion, en panik' 

rifuzis tuje pri la fik', 

ĉar la virinojn malinstigis 

pri li vaganta onidir': 

per sia kaco fikmortigis 

du sinjorinojn tiu vir'! 

Kaj ekde tiam li tutsole 

sen am' vegetis laŭ destin'. 
Damnante l' kacon, senkonsole 
dronigis triston li en vin'. 
Bonvolu doni nun permeson, 
ke mi ekspliku sen erar' 

kaj vi ricevu la impreson 

pri tuta Luĉja parencar'. 

Tre noblan havis li devenon: 
prauloj de l' malriĉa dand' 
posedis kampojn kaj bienojn 
kaj kacojn de enorma grand'. 
Kaj ĉiam tra generacioj 

da tiuj kacoj sekvis ĉen' - 
kiel hered' de tradicioj, 
simile al la patra ben'. 
Kojonov, laŭ la nom' - Porfirij 


al car' Johano servis, ĉar 

per l' kac' halterojn suprentiri 
li povis por amuz' de Car'. 

Kaj laŭ Johana ordonemo 
Porfirij ĉiam sen problemo 
per la kruela kac' mortbatis 
servistojn, kiujn Car' malŝatis. 
Kaj sekvis lin Kojonov Savva - 
dum Petra temp' lin trafis glor' - 
kanonojn en batal' Poltava 
per l' kac' purigis kun fervor'. 
Kaj dum Jekaterina rego 
dank' al grandeco de l' kacego 
Kojonov Leo - general' - 
honoron ĝuis sen rival'. 
Verdire, famis per stupido 

la famili' ekde aper', 

sed grandaj kacoj en rigido - 
estis objekto por fier'. 

Jam Luĉja avo sen skrupulo 
fordrinkis ĉion ĝis moner', 

kaj nia Luĉjo - povra ulo - 
denaske restis en mizer'. 

Lin ne dorlotis dia graco, 

kaj povus diri mi pri li: 

la sorto dotis lin per kaco, 
tamen nenion donis pli. 


Parto sesa 


Alvenis jam vesper' la dua. 

L' vidvino en soleca sid' 

jam revas pri la gast' malfrua, 
kaj tempo pasas sen rapid'. 
Ŝi ne forgesis sin sublavi 

en roza akvo, laŭ la ŝat', 

kaj, por malbonon ne ekhavi, 
la piĉon ŝmiris per pomad'. 

Ŝi grandan kacon ja ne timis, 
sed tutegale, laŭ natur' 

al Luĉja kac' ŝi ne kutimis, 

do devis pensi pri sekur'. 

Sed jen - sonor'! Momento ĝua! 
Minuto pasis, kaj la dua, - 
aperis dece kaj sen hast' 
delonge atendita gast'. 

Jen antaŭ ŝi solide staris 
sinjoro digna, kun impon'. 

Li per drinkula baso knaris: 
«Nobel' Kojonov - je dispon'!» 
Li laŭaspekte tute bravis: 
vestita kiel vera dand', 

razita glate. Kaj ne gravis 
odoro de kutima brand'. 

«Ho, tre agrablas vin renkonti, 
pri vi cirkulas bona fam'» - 
dirinte jenajn vortojn, honti 
komencis la vidvino jam. 
«Jes, povus mi fieri inde 

pri mia povo, sen vantem', 
sed, ol aliajn kredi blinde, 
prefere konvinkiĝu mem.» 
Kaj plue kun la sama senco 


ekfluis la babil-torent'. 

Sed ŝin obsedis sola penso: 
komenci fikon sen atend'. 
Por ne malhelpi la babilon 
Matrjona iris al la pord', 
eksidis tie post ŝirmilon 

kaj trikas ŝtrumpon en bonord'. 
L' vidvin' kun Luĉjo - en izolo! 
Do ŝi jam tremas pro ekscit', 
en ŝia sango regas bolo, 

pasio vokas ŝin al lit'. 

Kun Luĉjo en duop' sidante, 
pro la avido sen rezon', 
komencis ŝi palpeti lante 

en poŝ' de lia pantalon'. 

Kaj sub la tuŝ' de ŝia mano 
leviĝis tuj de Luĉjo kac', 
kvazaŭ kuraĝa armeano - 
potenca, forta en aŭdac'. 
Palpinte l' kacon, tuj ekardis 
vidvino, reve pri la pek', 
tenere, dolĉe lin rigardis, 

kaj flustris softe: «Luĉjo, ek!» 
Kaj jam senĝene antaŭ li 
demetas robon kaj babuŝojn, 
nudigas bruston ĝis tali', 
invitas ĝui kunan kuŝon. 

Do ankaŭ Luĉjo tuj ekprancis, 
celante ŝin kun fola strab', 
kacegon sian li balancis 
similan al mortiga klab', 
surliten la vidvinon puŝis, 
ĉemizon ŝian tiris sor, 

per tuta korp' sur ŝin ekkuŝis 
la kacon ŝovis sen pudor'. 
Eksentis la vidvin' malbonon - 


kvazaŭ enhavus ŝi timonon. 
Komencis krii ŝi kaj jelpi, 
sanktulojn ĉiujn vokis helpi. 
Teruras ŝia krio gorĝa - 

ne aŭdas Luĉjo. - Laŭtas plor'. - 
Li spiras kiel balgo forĝa 

kaj fikas, fikas kun fervor'! 

L' parigistin' pro tia ĝemo 

eĉ perdis maŝon dum la trik'. 
Kaj flustras ŝi en tima tremo: 
«Nu, li mortigos ŝin per fik'!» 
Sed post hezito dum momento, 
kun ŝtrumpo kaj trikila par' 
Matrjona kure, kvazaŭ vento, 
rapidas al la buduar'. 
Matrjona buduaren kuras - 

l' vidvin' senfortas. Per falus' 
penetris Luĉjo al anus' 

kaj ankaŭ bugre ŝin torturas. 
Por rompi la turmentajn fikojn, 
Matrjona nun en maltrankvil' 
jen lian pugon, jen testikojn 
komencis piki per trikil'. 
Ekmuĝis li kiel leono, 

faligis planken ŝin sen vort', 
per longa kaco - draŝbastono 
surkape frapis ŝin ĝis mort'. 
Sed la vidvino lertan movon 
(ankoraŭ pulsis ŝia kor') 
sukcesis: kaptis la ĉurovojn 
de Luĉjo - kaj deŝiris for. 

Sed por Matrjona mavas fato: 
mortigis li per kacobato 

ŝin kvazaŭ muŝon, dum moment', 
kaj falis mem sen viva sent'. 


Epilogo 


Troviĝis tie sekvatage 

vidvin' - kun tru' ĝis umbilik', 
parigistin', murdita plage, 
Kojonov Luĉjo sen testik', 

kaj naŭ kompletoj por la trik'. 
Kadavro de Matrjona mute 
trikilon tenis eĉ post frap' - 
kun piĉ' nedamaĝita tute, 
sed tamen kun rompita kap'! 


